Tukkie neem glo eie leweArgieffoto. ’n Student aan die Universiteit van Pretoria (UP) het Donderdagoggend glo haar eie lewe by ’n woonstelblok in Hatfield geneem. Kapt. Daniel Mavimbela, woordvoerder van die polisie, het aan Maroela Media gesê die student (18) het omstreeks 07:00 vanaf een van die boonste verdiepings van die Festival’s Edge-woonstelblok in die studentevoorstad gespring. Ooggetuies het die polisie na die toneel ontbied. Volgens Mavimbela is ŉ selfmoordbrief in die student se woonstel gevind. Die student is in die stadium nog nie geïdentifiseer nie. Rikus Delport, UP-woordvoerder, het die student se afsterwe aan Maroela Media bevestig, maar wou geen verdere kommentaar lewer nie uit respek vir die student se familie. ’n Geregtelike doodsondersoek word in die stadium gedoen.